La majoria de dones mastectomitzades poden ser candidates a un DIEP. Existeixen únicament dues contraindicacions absolutes. La primera, ser una fumadora activa important, motiu pel qual la pacient que vulgui ser operada amb aquesta tècnica haurà de deixar de fumar per un període mínim de sis setmanes abans de la intervenció. I la segona contraindicació, haver sofert algun tipus d’intervenció quirúrgica prèvia a l’abdomen que hagués danyat la vascularització de la paret abdominal. Aquest segon supòsit és molt poc freqüent, doncs la major part d’intervencions abdominals (vesícula biliar, histerectomies, apendicitis.... ) no fan malbé els vasos abdominals.